ක්ලබ් වසන්තගේ ඝාතකයන්ට පලා යෑමට  බසයක් දුන් කතට දින දෙකක රැඳවුම් නියෝග
සුරේන්ද්ර වසන්ත පෙරේරා නොහොත් ක්ලබ් වසන්ත ඝාතන සිද්ධියේ වෙඩික්කරුවන් දෙදෙනාට පලායෑම සඳහා බස් රථයක් ලබාදුන් බවට චෝදනා එල්ල වී ඇති 21 හැවිරිදි කාන්තාවක බස්නාහිර පළාත් දකුණු කොට්ඨාසයේ නිලධාරීන් විසින් පෙරේදා 20දා අත්අඩංගුවට ගෙන අධිකරණයට ඉදිරිපත් කර පැය 48ක රැඳවුම් නියෝග ලබාගෙන ඇත පසුගිය 08 වැනිදා අතුරුගිරිය ප්රදේශයේ ටැටූ මධ්යස්ථානයක් විවෘත කිරීමට පැමිණි අවස්ථාවේදී නාඳුනන තුවක්කුකරුවන් දෙදෙනකු විසින් සිදුකළ වෙඩි තැබීමකින් ක්ලබ් වසන්ත ඇතුළු දෙදෙනකු මියගොස් ගායන ශිල්පිනී කේ සුජීවා ඇතුළු සිව්දෙනෙක් තුවාල ලබා රෝහල්ගතව ප්රතිකාර ලබමින් සිටිති වෙඩි තැබීමෙන් පසු සැකකරුවන් මෝටර් රථයකින් හා වෑන් රථයකින් පලාගොස් අනතුරුව බස් රථයකින් ගොස් ඇති බව පොලිසිය සිදුකළ විමර්ශනවලදී හෙළිකරගෙන තිබිණි සැකකරුවන්ට පලායෑම සඳහා මෙම කාන්තාව බස් රථයක් ලබාදීම සහ නවාතැන් සැපයූ බවට චෝදනා එල්ල වී ඇති අතර එම බස් රථය මෙතෙක් අත්අඩංගුවට ගැනීමට හැකි වී නැත සිද්ධිය සම්බන්ධයෙන් ටැටූ මධ්යස්ථානයේ හිමිකරු ඇතුළු හයදෙනෙක් මීට පෙර අත්අඩංගුවට ගෙන බන්ධනාගාරගත කර සිටිති අත්අඩංගුවට ගත් සැකකාරිය ඊයේ 21දා අධිකරණයට ඉදිරිපත් කිරීම සඳහා අතුරුගිරිය පොලිසියට භාරදීමට කටයුතු කර ඇත මෙම සිද්ධියේ වෙඩික්කරුවන් දෙදෙනා පොලිසිය මගින් හඳුනාගෙන ඇති අතර ඔවුන් තවමත් මෙරට තුළ රැඳී සිටින බවට සැක කෙරේහේමන්ත රන්දුණු චමින්ද සිල්වා